EVANGEELIUMI TÕDE Andrew Wommackiga
Õpetusteenistus, mis keskendub
Jumala tingimusteta armastusele ja armule.
Annan sõna Andrewle.
Tere tulemast vaatama "Evangeeliumi tõde".
Täna on suur reede.
Öeldakse, et sellel päeval löödi Jeesus enne ülestõusmist risti.
Jeesus ütles, et Ta on kolm ööd ja päeva maa sügavuses,
nii nagu Joona oli vaala kõhus.
Seetõttu ma isiklikult ei usu, et ristilöömine oli reedel.
See on vaid pisidetail.
Tähtis teada, et ristilöömine toimus
ja saabuval pühapäeval räägime Jeesuse ülestõusmisest.
Kõigi tähtpäevade hulgas, mida tähistame..
Jõuludest on tehtud suur asi ja enamasti iseka kasu pärast.
Inimesed saavad kinke ja see on põnev
ning palju muud, aga Jeesuse ülestõusmine
on ristiusu tähtsaim püha, sest see on kõige kese.
Ma tahan tänase telesaate pühendada sellele,
et jagan lihtsaid tõdesid ülestõusmise kohta.
Nagu Luuka 1:1 ütleb:
"..jutustus neist asjust, mis meie seas on aset leidnud."
Paljud ei tea, et ülestõusmisest on mitmeid kirjakohti.
ja see teema ei ole neile väga tuttav.
Tahan kasutada võimalust,
et rääkida Kristuse ja ka meie ülestõusmisest,
sest Jeesuse tõttu on see meile garanteeritud.
1. Korintlaste 15. peatükis rääkis Paulus ülestõusmisest.
Inimesed kritiseerisid seda ja väitsid, et seda ei toimunud.
1. Korintlaste 15:12-15 näeme tema vastust:
"Kui aga Kristusest kuulutatakse, et ta on üles äratatud surnuist,
kuidas siis mõned teie seast ütlevad, et surnute ülestõusmist ei ole?
Aga kui surnute ülestõusmist ei ole, siis ei ole ka Kristust üles äratatud.
Aga kui Kristust ei ole üles äratatud,
siis tähendab see,
et ka meie jutlus on tühine ja tühine on ka teie usk.
Ja meid leitakse siis olevat Jumala valetunnistajad,
sest me oleme tunnistanud Jumalale vastu.."
Ta ütleb, et kui Jeesust ei ole äratatud,
siis on kogu ristiusk defektne ja ebausaldusväärne.
Selle vundament on fakt,
et Jeesus löödi risti meie pattude eest
ning maeti maha ja siis tõusis surnuist.
Kui oleme seda tunnistanud
ja lõpuks tuleks välja vastupidine, siis on kogu sõnum kahtluse all.
Edasi ütleb: "Sest kui surnuid üles ei äratata,
siis ei ole ka Kristust üles äratatud; kui aga Kristust ei ole üles äratatud,
siis on teie usk tühine, siis te olete alles oma pattudes.
Ülestõusmiseta poleks tõestust, et Jeesus eesmärgi täitis.
Tahaksin hetke sellel peatuda.
Ei ole teist religiooni,
millel oleks kontsept, kus on Päästja
ja kus religiooni rajaja tõuseks surnuist.
Hetkel saame näiteks minna islamiusu või budismi rajaja hauale.
Nad on ikka seal hauas,
aga Jeesuse haud on tühi, sest Ta tõusis surnuist.
See oli lõplik tõendus sellele, et Ta sõnum oli tõde.
Ta võitis surma.
Ei ole ühtegi teist religiooni ega filosoofilist doktriini,
kes saaks midagi sellist väita.
Jeesus Kristuse ülestõusmine on kõige kese,
see on nagu nael, millel ripub kogu ristiusk.
Kui see nael välja kukuks, siis ka kõik muu langeb.
Jeesuse ülestõusmine on ajalooline ja dokumenteeritud fakt.
Isegi uskmatud pidid tunnistama, et Tema ihu oli kadunud.
Nad leiutasid sellele selgitusi, aga ei leitud tõestust,
et keegi oleks ihu varastanud või midagi muud teinud.
Tõde on see, et Issand tõusis surnuist.
Neli sõdurit valvasid hauda
ja teatasid juutidele, et neile ilmusid inglid,
Tema haud avati ning Jeesus tõusis surnuist.
Valvurid pidid takistama Jeesuse ihu varastamist
aga neist said hoopis ülestõusmise esimesed tunnistajad.
Mõelge sellele, et saatan korraldas sinna valvurid,
et keegi ei varastaks Jeesuse ihu ega väidaks, et Ta on üles tõusnud.
Siiski sai Jeesuse ülestõusmine hoopis kindlama tõenduse.
Rooma sõdurid valvasid hauda, et keegi ei saaks ihu varastada.
Jüngritel ei olnud mingit võimalust sinna sisse hiilida.
Nad ei oleks sõduritest jagu saanud.
Sõdurid ise tunnistasid,
et ei jüngritel ega ka kellelgi teisel olnud sellega midagi pistmist,
vaid Jumal ise saatis oma inglid ja tõstis oma Poja surnuist.
Seetõttu ei ole ka me usk asjatu.
Meil on tugev usk ja veendumus Jeesuse ülestõusmise tõttu.
Veel on palju tähtsaid kirjakohti, aga jätan mõned vahele
ja käsitlen kirjakohti ülestõusmise kohta.
1. Korintlaste 15:35 ütleb:
"Nüüd aga küsib mõni:
"Kuidas siis surnud üles äratatakse? Millise ihuga nad tulevad?"
Rumal! See, mida sa külvad, ei saa elavaks, kui ta ei sure."
Paulus aimas, et küsitakse, milline on ülestõusmise ihu.
Kuna seda ei mõisteta
ja sellele ei ole ka detailset selgitust kirjakohtades,
mis eemaldab kõik kahtlused seoses ülestõusmise ihuga,
siis kaheldakse, kas ülestõusmist üldse toimub.
Paulus ütles, et see mõtteviis on rumal.
Ta kasutab näidet seemnest, mida külvatakse.
Seeme on alguses pisike
ja siis muutub täielikult, kui see tärkab ja kasvab.
Näiteks tammetõrust kasvab suur tammepuu.
See on hämmastav,
kuidas nii väikses seemnes on nii suur võimekus.
See on loomulik, et külvates väikese seemne,
kasvab sellest hoopis midagi teistsugust.
Paulus ütleb, et samamoodi peaksime omaks võtma,
et kui ihu sureb ja see justkui külvatakse mulda
tärkab see lõpuks auhiilguse ihuna.
Me ei tea kõiki detaile, kuid on kindel, et see sünnib.
Me saame taevaliku ihu.
37. salmis ütleb:
"Ja see, mida sa külvad - sa ei külva seda ihu,
mis peab tõusma, vaid palja iva, olgu see siis nisu või mingi muu vili.
Aga Jumal annab talle ihu, nõnda nagu ta on tahtnud,
ning igale seemnele tema eriomase ihu.
Kõik liha ei ole sama liha,
vaid isesugune on inimese liha ja isesugune veiste liha,
isesugune lindude ja isesugune kalade liha.
On taevalikke ihusid ja maapealseid ihusid.."
Teisisõnu on meil kunagi taevased ihud,
milles elame igavesti.
Samamoodi nagu praegu elame maises ihus.
"..kuid taevalike hiilgus
on teistsugune kui maapealsete oma..."
Maine ihu on meile tuttav, aga taevane ihu mitte.
Me saame selle siiski ning selle hiilgus on suurem,
kui hiilgus, mida märkame siin maises ihus Jumala loomingus.
Taevane ihu on seega aulisem.
Salmis 41 jätkab:
"isesugune on päikese kirkus
ja isesugune kuu kirkus ja isesugune tähtede kirkus,
sest ka täht erineb tähest kirkuse poolest.
Nõnda on ka surnute ülestõusmine:
kaduvuses külvatakse, kadumatuses äratatakse üles.."
Ta võrdleb siin maist ja surematut ihu,
mis meil on kunagi terve igaviku vältel.
Ta ütles, et füüsiline ihu on kaduv, aga hiilguse ihu on kadumatu.
Sellest võime kaua aega rääkida.
Mõelge vaid, kui imeteldav looming on me ihu.
Olen näinud telesaateid,
kus uuritakse inimihu imelisust ja seda, kuidas see toimib.
Jumala disain hämmastab mind ikka ja jälle.
Iga kord saan rohkem infot, kuidas me ihu toimib.
Kogu selle imelisuse juures on see ihu siiski kaduv.
Inimene sureb.
Võib-olla haiguse või tõvega, või halvatud mingi muu asja poolt.
Lisaks füüsilistele asjadele on patt, moraalitus
ja muu taoline, mis meie ihusid rüvetavad.
See füüsiline ihu on kaduv, aga kirkuse ihu kadumatu.
See on imeline, et ei ole enam haigust,
ei ole enam pattu ega valu ja kannatusi.
Kõik need asjad kaovad.
See on väeline!
Salmis 43 ütleb:
"autuses külvatakse, kirkuses äratatakse üles.."
Võime füüsilises reaalsuses mingil moel au ja hiilgus.
Nt väärikaid inimesi, kes saavutavad asju,
mõned on tuntud oma kangelastegude tõttu,
aga selle maise elu parim on autu, võrreldes me kirkuse ihudega
ja auga, mida saame oma taevalikus ihus.
Salm 44:
"maine ihu külvatakse, vaimne ihu äratatakse üles."
Oleme limiteeritud loomulikus reaalsuses.
Loodusseadused ei lase meil teatud asju teha.
Me füüsiline ihu saab olla vaid ühes kohas ühel ajal.
Ma ei saa minna läbi seina või kivi.
Jeesus oma kirkuse ihus sai hetkega olla teises kohas
ning ilmuda ruumi, kus olid aknad ja uksed lukus.
Ta sai asjadest läbi minna.
Vaimses ihus ei ole piiranguid, mis on füüsilises ihus.
Salm 45: "Nõnda on ka kirjutatud:
"Esimene inimene Aadam sai elavaks hingeks."
Viimne Aadam sai vaimuks, kes elustab."
See räägib Jeesusest, kes oli vaimne inimene,
kes ülestõusmises sai vaimse ihu.
Saab olema suur erinevus
me praeguse füüsilise ihu ja vaimse kirkuse ihu vahel.
Kiitus Jumalale!
Salm 46: "Kuid esmalt ei ole vaimne, vaid maine,
siis alles tuleb vaimne.
Esimene inimene oli maast muldne, teine inimene oli taevast.
Milline oli muldne, sellised on ka muldsed,
ja milline oli taevane, sellised on ka taevased.
Salm 49: "Ja nii nagu me kandsime muldset kuju,
nii kanname kord ka taevast kuju."
Põhimõtteliselt siin on öeldud,
et me ei saa olla osaliselt inimesed ega omada teatud inimese tunnuseid.
Kui oled praegu elus,
siis oled inimene ja sul on maise ihu kuju.
Samamoodi nagu me kõik oleme inimesed siin füüsilises ihus,
siis ülestõusmises kanname kõik Jeesuse kuju.
1. Johannese 3:1:
"Vaadake, kui suure armastuse Isa on meile andnud:
meid hüütakse Jumala lasteks..
Maailm ei tunne meid, sest ta ei tunne teda.
Armsad, me oleme nüüd Jumala lapsed,
ja veel ei ole saanud avalikuks, kes me ükskord oleme.
Me teame, et kui tema saab avalikuks, siis me oleme tema sarnased,
sest siis me näeme teda, nii nagu ta on."
Me oleme Jumala lapsed, aga me ei ole näinud veel kirkuse ihu
ja kõike muud, mis meil saab olema igavikus,
aga teame, et Jeesuse ilmudes saame olema Tema sarnased,
sest näeme Teda sellisena nagu Ta on.
Muutume ühe silmapilgu jooksul ja saame Jeesuse sarnaseks.
Samamoodi oleme siin oma füüsilises ihus
on ka Kristusesse uskujad ülestõusmisel Tema moodi.
Meil saab olema kirkuse ihu, mis saab liikuda ringi
ilma piiranguteta, mis on meil praegu.
See saab olema vägev ja auline.
Salm 50: "Aga seda ma ütlen, vennad:
liha ja veri ei või pärida Jumala riiki ega kaduvus pärida kadumatust."
Ta juba mainis enne, et siin on meil kaduv ihu,
millel on liha ja veri ja peame saama vaimse kirkuse ihu.
Me ei saa minna Jumala riiki, kuni meil on need füüsilised ihud.
See on minu arvamus ja võiksin seda pikalt arendada.
Jumal ütles Moosesele,
et keegi ei saa näha Ta palet ning jääda elama,
seetõttu pidi Jumal peitma ta kaljulõhesse
ning katma teda oma käega, nii et Mooses nägi Jumalat tagant.
Usun, et see ei tähenda,
et Jumal tapaks meid, vaid me füüsiline ihu
ei suuda seda taluda auhiilgust ega isegi Teda näha.
Kui ülestõusmises ilmneb meis auhiilgus
ja me oleme täiustatud ning elame täiuslikkuses,
siis meie füüsilised ihud ei ole selleks varustatud.
Me ei saa nt elada vee all.
See oleks võimalik näiteks allveelaevas
või mingis keras, kuhu pumbatakse hapnikku.
Seegi oleks ajutine.
Inimene ei saa elada vees, sest see ei ole nende keskkond.
Meid ei ole loodud nii.
Ei saa ka panna kala maa peale elama.
Ta ei ole selleks loodud.
Need füüsilised ihud
ei saa eksisteerida auhiilguses, täiuslikus ühenduses Jumalaga.
Saame Vaimu läbi omada suhet Jumalaga,
aga surelikud ihud ei ole võimelised igavikus elunema.
Kaduv peab muutuma kadumatuks - peame vastu võtma uue ihu.
Kui mõistame seda, siis ei näe me surma tragöödiana,
kuigi ma ei usu, et Jumal plaanis surma inimkonna jaoks.
Ta tahtis, et elaksime igavesti.
Kuid patt tuli, ja me kõik oleme pattu teinud..
Füüsiline surm on tegelikult positiivne.
Mõned heitlevad selle mõttega,
sest näete surma millegi lõplikuna ja traagilisena,
aga me ei saaks eksisteerida auhiilguses
ja vaimses reaalsuses koos Jumalaga
ning olla Temaga üks, nagu lubab Piibel,
kui siinne füüsiline ihu ei lõppeks, et tekiks ülestõusmise kirkuse ihu.
See on tegelikult üleminek millessegi hulga paremasse.
1. Korintose 15:51.
"Vaadake, ma ütlen teile saladuse:
meie kõik ei lähegi magama, aga meid kõiki muudetakse,
äkitselt, ühe silmapilguga, viimse pasuna hüüdes,
sest pasun hüüab ja surnud äratatakse üles kadumatutena,
ning meid muudetakse.
Sest see kaduv peab riietuma kadumatusega
ja see surelik riietuma surematusega.
Aga kui see kaduv riietub kadumatusega
ja see surelik riietub surematusega,
siis läheb täide sõna, mis on kirjutatud:
(Jesaja 25:8) "Surm on neelatud võidusse!"
Jesaja raamatus ütleb veel, et Ta pühib ära kõik me pisarad.
Uues Testamendis on seda veel tsiteeritud.
Jumal on hävitanud täielikult surma võidu.
"Surm on neelatud võidusse!
Surm, kus on sinu võit? Surm, kus on sinu astel?"
Aga surma astel on patt, ent patu vägi on Seadus.
Aga tänu olgu Jumalale,
kes meile võidu annab meie Issanda Jeesuse Kristuse läbi!
Kristlaste jaoks, neile, kes uuesti sündinud,
ei ole surm ikkagi see, mida Jumal algselt planeeris.
Me enda valiku tõttu juhatasime surma siia maailma.
Jeesus kandis me surma,
nii vaimse kui füüsilise ja kuigi me füüsiline ihu sureb,
ei pea me elama hukkamõistu all ja eraldatuna Jumalast,
vaid usklik, kes sureb, läheb koheselt Jumala ligiollu.
Näitan teile kirjakohti selle kohta,
Filipi 1:21.
"Jah, mulle on elamine Kristus ja suremine kasu!"
See on hea suhtumine!
Enamik mõtleks, et praegune elu on kasu
ja et elu tuleb pikendada nii kaua kui võimalik.
Paulus aga ütles, et elamine on Kristus.
Kõige tähtsam on Issandat teenida ja suremine on isegi parem.
Filipi 1:22.
"Aga kui ihus elamine toob mu tööle vilja.."
Ta kirjutas vanglast
ja oli taga kiusatud evangeeliumi kuulutamise tõttu.
Ihus elamine tähendas, et vangla oli ta paik.
Kui Paulus läks uude linna,
siis ta ei otsinud uut hotelli, vaid vaatas alati vangla üle,
sest ta teadis, et peagi jõuab ta sinna.
Paulus sattus alati sinna.
Vanglas olek tõi ta tööle vilja.
"...siis ma ei tea, kumba valida. Mind paeluvad mõlemad.
Ma himustan siit lahkuda ja olla Kristusega,
sest see on väga palju parem,
ent ihusse jäämine on vajalikum teie pärast."
Paulusel oli igatsus olla koos Jumalaga.
Ilma selle ihu piiranguteta.
See meie olemus himustab Jumala vastu
ja mida domineerivad me tunded ja emotsioonid.
Ta igatses nii väga
olla juba uues olemuses, kus ei ole piiranguid ja takistusi.
Tal oli isegi sisemine võitlus, kas elada või surra.
Talle oli paeluvam surra ja olla koos Issandaga,
kui elada, aga ta jäi oma ihusse, kuigi see tähendas vangistust,
karistust ja hülgamist, sest see tõi kasu inimestele.
See on hea suhtumine.
Kui tõesti mõistad ülestõusmise väge ja selle tähendust..
Kui saaksime heita pilgu teisele poole igavikku,
kus on kadumatu ihu ega ole valu ja kannatusi,
leina, viha ja kibedust ning rikutust meeles ja hinges..
Kui saaksime tõesti näha, missugune on Taevas,
siis oleks teil, nagu Pauluselgi, raske jääda ihusse.
Palju aastaid tagasi anti mulle väike raamatuke.
See oli kirjutatud kuskil 1890. aastal naise poolt,
kes 1850. aasta paiku oli oma surivoodil.
Kõrvaltvaatajate jaoks oli ta ära vaid lühikese aja.
Elumärgid kadusid mõneks minutiks aga vaimumaailmas koges ta,
kuidas ta juhatati Taevasse ning oli ümbritsetud tuttavatest,
kes olid juba surnud ja läinud Taevasse.
Nad aitasid tal Taevast avastada.
Oma nägemuses oli ta Taevas 3 aastat.
Ta hakkas kirjeldama Taeva imelisust ja ilu.
Ma usun, et see ei olnud täiuslik kirjeldus,
sest on raske sõnadesse panna, mis meid ootab teisel pool.
Lugedes seda, mida ta koges vaimses reaalsuses.
Tema jaoks oli see 3 aastat ja siis ta tuli tagasi ihusse.
See mõjutas mind nii,
et mitu kuud oli mul raske siin maa peal elada.
Mõtlesin, et kui Taevas on selline, siis ma olen selleks valmis.
See tõesti mõjutas mind.
Kui jõudsin koju,
pakkis abikaasa mu asju ning leidis selle raamatu.
Nägin teda raamatuga, silmis samasugune pilk
nagu mul oli olnud - see oli teda samamoodi mõjutanud.
Mulle tundub, et enamus meist ei ole mõistnud ülestõusmise väge
ega me tulevikku - see saab olema imeline.
Roomlaste 8:18.
"Sest minu arvates ei vääri nüüdse ajastu kannatused mainimist
tulevase kirkuse kõrval, mida meile ilmutatakse."
Mõelge, ta ütles,
et nüüdse ajastu kannatused ei vääri isegi mainimist.
Need on niivõrd tähtsusetud tulevase kirkuse kõrval,
mis meil on ülestõusmises.
Need kaks on võrreldamatud.
Olen näinud holokausti ajalugu,
kus inimesed kannatasid ja see oli tragöödia.
Selliseid sündmuseid nähes süda justkui murdub.
Tekib küsimus: "Jumal, miks see juhtus?"
Isegi kui nad jõudsid Taevasse,
aga kuidas nad sellest kõigest üle saavad?
See vaatenurk on tulenenud füüsilisest maailmast.
Sõna räägib, kui imeline on Taevas ja meie ülestõusmise ihu nii imeline
ja ühendus ning osadus Jumalaga nii lähedane,
tuhandeid kordi väelisem, kui see, mis oleme kogenud siin.
Seda ei saa millegagi võrrelda.
Ei ole väärt mainidagi selle maailma kannatusi
selle au kõrval, mis meile on ilmutatud.
See on ülestõusmise lootus.
Kui te ei tunne Issand Jeesust ja teil ei ole ülestõusmise kindlust
ning te ei tea, kuhu lähete või teie lähedased,
siis täna on päev, kus see korda seada.
Julgustan teid kutsuma Jeesust enda ellu.
Kui me tähistame Jeesuse ülestõusmist,
siis see ei ole ainult ajalooline fakt, vaid midagi tõelist ja ootust väärt.
Tänane õpetus on saadaval igas suuruses annetuse puhul.
Teie annetused aitavad
neil evangeelsetel õpetustel jõuda paljude inimesteni.
Ühtlasi on võimalus laadida see õpetus tasuta me kodulehel alla.
Selleks klikkige kodulehel kaustale "Audio Teachings".
Samuti on meie kodulehel saadaval
Andrew uus teos "Teravam kui kaheteraline mõõk".
Antud raamat on Andrew teostest unikaalseim,
kuna see on kokkuvõte tema 16-st erinevast õpetusest.
Võta ühendust juba täna!
Rohkem detaile Andrew teenistustest teie piirkonnas saate,
kui helistate meile või vaatate veebilehte www.awme.net
Muuda oma elu
Muuda maailma
Tõlge: Merle Morales